text: През мен :: Фестивал на пясъчните фигури 2015
  Тъй като не ми се снимаха табелки, взех от сайта на фестивала участниците - който иска, може да си ги съотнася. Аз не успях, вероятно защото някои художници са участвали в правенето на няколко фигури.
  1. Анатоли Лунин - Русия - Бенгалска джунгла
  2. Андрей Въжински - Украйна - Лъвове
  3. Атанас Стоянов - България - Слонове
  4. Вадим Грядов - Русия - Хипопотам
  5. Владимир Дунгьов - България - Риби
  6. Вячеслав Борецки - Полша - Антилопи
  7. Георги Златев - България - Лемури и биволи
  8. Даниел Кънчев - България - Камили
  9. Добрин Върев - България - Сурикати
  10. Евгения Лунина - Русия - Птици
  11. Еда Кайтан - Турция - Сафари
  12. Ирина Калюжина - Украйна - Панди
  13. Кевин Крауфорд - Австралия - Фотограф
  14. Мариеке Ван Дер Меер - Холандия - Шимпанзета
  15. Огнян Петков - България - Носорози
  16. Педро Мира - Португалия - Зебри савана
  17. Ани Златева - България - Кенгуру и бизони
  18. Ива Златева - България - Лемури, бизони, биволи
  19. Любомир Коцев - България - Слонове
  20. Якуб Жимачек - Чехия - Жирафи
  21. Ян Зелинка - Словакия - Пума и ленивец
  Предполагам, че в един момент ще качат в галерията и тазгодишните произведения, но за по-нетърпеливите:
  Към тази ще се върнем после пак:
  Някой не е виждал сурикати:
  Има и произведения със закачки. Зловещички закачки:
  Тук не се вижда добре крокодилът, затова още веднъж, за пълна зловещост:
  А сега тези, които ми харесаха най-много, не знам дали заради използването на цветове. Мисля, надявам се, че не заради това.
  Специално отблизо за най-близкия ми приятел - поради приликата им :)
  И сега моят топ ъф дъ топс
  Мой си е блогът, ще си качвам каквото си искам и колкото пъти си искам!
  А сега малко на темата "очи", защото, нали, светът не е само пясъчни, но и други фигури:
  Оп, простете! Това последното е друга тема! Обърках се. Подведох се....
  Сигурно е от жегата. Малко прохлада за финал:
  Машрут от гарата по плажа (червената линия вляво)
  Тагове: фестивал на пясъчните фигури 2015,
  Два пъти в една и съща река? (работно заглавие)
  Атракции в Бургас
  1. tera - До кога е тези изложба?
  Много е интересна, иска ми се на живо да я видя.
  2. kolchakova - Тера,
  обикновено посещавам изложбата в средата на септември, така че би трябвало да работи поне до края на септември. Понеже тази година е и много сухо, мисля, че фигурите ще се запазят и до по-късно.
  3. martiniki - ехее:)
  Благодаря! Не отидох, вярно е -минах четири пъти край нея насам и натам към плажа. Едната вечер имаше състезание на конната база и отидохме да видим кончетата, съвсем близо до изложбата, вижда се отвън, но така и не ме тикна да вляза
  4. tera - Ще бъда в Поморие през септември
  и ще се опитам пътьом да я разгледам. Къде точно е изложбата? Близо ли е до гарата? Горе -долу познавам Бургас, но не съвсем.
  5. kolchakova - Тера,
  не е близо до гарата. Трябват ти два-три часа, за да си спокойна, да вървиш пеш и да не взимаш такси. Тръгваш от гарата през Морската градина (наслаждаваш й се), слизаш при Казиното на долу, все плътно край морето, алеята те води до края на плажовете, там има паркинг, мястото се нарича "Капаните". Не знам ти как вървиш, но на мен ще ми трябват трийсетина минути до там. После пресичаш паркинга и ЖП-прелеза, вървиш по алеята 5-6 минути и стигаш. За вътре ти трябва половин час и после обратно. И да не си изтървеш влака :)
  Качих и карта на маршрута.
  6. tera - Благодаря,
  не зная дали ще успеем, но ще го имам предвид.
  7. tera - Добре, че покрай Мюнхен се заговорихме и се сетих,
  че посетихме пясъчните фигури на 9.09.2015г., когато пътувахме за Поморие. Пристигайки в Бургас, първо отидохме да видим фигурите и после заминахме за Поморие. Много ми харесаха, снимах не само тях, ами и табелите, че ми се видяха интересни. Но после не ми остана време да качвам снимки.
  Добре, че ми съвпадна с пътуването този фестивал, иначе малко трудно ще се вдигна до Бургас да гледам пясъчни фигури. А и в Поморие много гот си изкарах, така че много добре се получи цялата конфигурация :)